EkBass/fiwiki-20250220-pages-articles huggingface dataset:
Lusiferaasit

Lusiferaasit ovat oksidoreduktaaseihin kuuluvia entsyymejä, jotka katalysoivat lusiferiineiksi kutsuttujen substraatin hapettumista hapen ja koentsyymin kuten ATP:n tai flaviinimononukleotidin avulla virittyneeksi yhdisteeksi. Virityksen purkautuessa vapautuu fotoni. Eräät lusiferaasit tarvitsevat myös kalsium- tai magnesiumioneja toimiakseen. Useimmiten vapautuva säteily on sinisen tai vihreän valon aallonpituudella.Irena Bronstein, Larry J. Kricka & Richard S. Givens: Chemiluminescence, Kirk-Othmer Encyclopedia of Chemical Technology, John Wiley & Sons, New York, 2000. Lusiferaasit ovat yleisimpiä bioluminesenssin aiheuttajia. Niitä esiintyy useissa eliöissä kuten bakteereissa, sienissä, panssarisiimaeliöissä, polttiaiseläimissä, piikkinahkaisissa, nivelmadoissa äyriäisissä, nilviäisissä, tuhatjalkaisissa, hyönteisissä (kiiltomadot, sepät) ja eräissä kaloissa. Useat lusiferaaseja hyödyntävät eliöt elävät merissä. ==Lusiferaasityyppejä== Bakteerien lusiferaasit hyödyntävät koentsyyminään flaviinimononukleotidia ja lusiferiini on pitkäketjuinen aldehydi kuten myristyylialdehydi. Lusiferaaseja on muun muassa Vibrio-suvun bakteereissa ja rakenteeltaan ne ovat oligomeereja. Monet bioluminoivat bakteerit ovat syvänvedenkalojen symbiootteja. Sienten lusiferaasien koentsyymi on NADH tai |NADPH. Substraatti on polyfenoleihin kuuluva 3-hydroksihispisiini. Panssarisiimaeliöissä lusiferiini on porfyriinijohdannainen. Yksi yleisimmistä lusiferaasityypeistä käyttää substraattinaan koelenteratsiinia ja näitä entsyymejä on muun muassa polttiaiseläimissä, piikkinahkaisissa, äyriäisissä ja eräissä kaloissa. Hyönteisten, erityisesti kiiltomatojen, lusiferaasit ovat runsaasti tutkittuja. Ne vaativat toimiakseen ATP:tä ja magnesiumioneja. Rakenteeltaan entsyymi on dimeeri ja massaltaan 95 kDa. ==Hyödyntäminen== Erityisesti kiiltomatojen lusiferaaseja käytetään monien biologisten prosessien seurantaan. Käyttökohteita ovat esimerkiksi entsyymikinetiikka ja immunomääritykset. ==Lähteet== Luokka:Oksidoreduktaasit
Hendersonin piirikunta (Pohjois-Carolina)

Hendersonin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 116 281 vuonna 2020. Piirikunnan hallintokeskus on Hendersonvillen kaupunki. Piirikunta on perustettu 1838. == Kuvia piirikunnasta == Kuva:Henderson courthouse 9239.JPG|Hendersonin piirikunnan oikeustalo Hendersonvillessä. Kuva:Main Street Hendersonville.jpg|Hendersonvillen keskustaa. == Lähteet == == Aiheesta muualla == Luokka:Pohjois-Carolinan piirikunnat
Royal Air Maroc

Royal Air Maroc () eli RAM on marokkolainen valtion omistama lentoyhtiö, joka perustettiin vuonna 1953 nimellä Royal Air Maroc—Compagnie Nationale de Transports Aériens. Yhtiön päälentoasemana toimii Mohammed V:n kansainvälinen lentoasema Casablancassa. Yhtiön pääkonttorikin sijaitsee kaupungissa. Royal Air Marocin laivasto koostuu 50 lentokoneesta. Yhtiö lentää noin sataan kohteeseen pääosin Afrikassa, Euroopassa ja Lähi-idässä. Royal Air Maroc on ollut Oneworld-lentoyhtiöallianssin jäsen 1. huhtikuuta 2020 lähtien. == Laivasto == === Nykyinen laivasto === Heinäkuussa 2022 Royal Air Marocin laivasto koostuu seuraavista konetyypeistä. Laivaston keski-ikä on 11,2 vuotta. Royal Air Marocin laivasto Konetyyppi Lukumäärä Tilauksia Huomautuksia ATR 72-600 6 — liikennöijänä Royal Air Maroc Express Boeing 737-800 28 — Boeing 737 MAX 8 2 — Boeing 787-8 5 — Boeing 787-9 4 — Embraer E190 4 — Yhteensä 49 0 Royal Air Maroc Cargon rahtilaivasto Konetyyppi Lukumäärä Tilauksia Huomautuksia Boeing 767-300BCF 1 — Yhteensä 1 0 == Lähteet == == Aiheesta muualla == * Royal Air Marocin virallinen verkkosivusto Luokka:Afrikkalaiset lentoyhtiöt Luokka:Kansalliset lentoyhtiöt Luokka:Oneworld Luokka:Marokon liikenne Luokka:Marokkolaiset yritykset
International Fellowship of Evangelical Students

International Fellowship of Evangelical Students (lyh. IFES) on maailmanlaajuinen opiskelijaliike, jonka tarkoituksena on kertoa evankeliumia opiskelijoiden keskuudessa. IFES koostuu opiskelijoista, henkilökunnasta ja tukijoista ympäri maailmaa. Järjestö toimii yli 170 maassa. Järjestö toimii Suomessa nimellä Suomen Evankelisluterilainen Opiskelija- ja Koululaislähetys. == Katso myös == * Campus Crusade for Christ, kristillinen kampusjärjestö * World Student Christian Federation, kristillisten ylioppilaiden maailmanliitto == Aiheesta muualla == * Järjestön kansainväliset verkkosivut * Suomen evankelisluterilaisen opiskelija- ja koululaislähetyksen sivut == Lähteet == Luokka:Evankelis-kristilliset järjestöt Luokka:Opiskelijajärjestöt Luokka:Brittiläiset järjestöt
Singsby

Singsby on kylä Mustasaaren kunnassa Pohjanmaan maakunnassa. Kylä sijaitsee noin kymmenen kilometrin päässä Vaasan keskustasta. Naapurikyliä ovat Karperö, Jungsund ja Gerby. Ainakin osa kylästä rajautuu Vaasan keskustaajaman alueelle. Singsbyn asutus sijoittuu hajanaisesti Singsbyntien ja Jungsundintien varsille sekä näiden läheisyyteen. Vanhan tarinan mukaan Singsbyssä asui noita nimeltä Dardi Månsdotter 1640-luvulla. Paikka, joka tunnetaan yleisesti nimellä Trollkuniback, on nimetty noidan mukaan. Kyläläisten mukaan Dårdi teki noituutta ja taikuutta, tästä ei kuitenkaan ole todisteita. Singsby valittiin Pohjanmaan vuoden kyläksi vuonna 2018. ==Historia== Singsbyn ja Karperön alueella sanotaan olleen asutusta jo 1300-luvulla. Alkujaan Singsbyn asutus sijoittui pienille saarille kunnes maankohoaminen toi ne yhteen. Kylän alemmat alueet ovat olleet aikaisemmin merenpohjaa ja niitä ryhdyttiin ajan saatossa hyödyntämään maanviljelyssä. Alueen tiet noudattavat pääosin entisten saarten ja peltoalueiden välistä murtolinjaa. ==Lähteet== Luokka:Mustasaaren kylät Luokka:Pohjanmaan vuoden kylät
Ironin piirikunta (Utah)

Ironin piirikunta () on Yhdysvaltojen Utahin osavaltiossa sijaitseva piirikunta. Sen väkiluku oli 57 839 vuonna 2020. Piirikunnan hallintokeskus on Parowanin kaupunki. Piirikunta perustettiin 31. tammikuuta 1850. == Lähteet == == Aiheesta muualla == Luokka:Utahin piirikunnat
Juabin piirikunta

Juabin piirikunta () on Yhdysvaltojen Utahin osavaltiossa sijaitseva piirikunta. Sen väkiluku oli 11 786 vuonna 2020. Piirikunnan hallintokeskus on Nephin kaupunki. Piirikunta perustettiin 3. maaliskuuta 1852. == Lähteet == == Aiheesta muualla == Luokka:Utahin piirikunnat
Dubti

Dubti on kaupunki Etiopian Afarin osavaltiossa. Sen asukasluku oli vuoden 2007 väestönlaskennan mukaan 14 715\. ==Maantiede== Dubti sijaitsee Etiopian Afarin osavaltiossa alueella 1 (Zone 1). Kaupungin korkeus merenpinnasta on 378 metriä. ==Historia== Dubti sai alkunsa 1960-luvulla. Vuonna 1960 Mitchell Cotts -yhtiö ja Etiopian valtio sopivat puuvillan viljelyn aloittamisesta Dubtin alueella. Vuonna 1968 viljeltyä aluetta oli 6 000 hehtaaria. Viljelmien yhteyteen rakennettiin kylä. Etiopian Derg-sotilashallinnon aikana alueella käytiin taisteluja hallinnon ja opposition joukkojen välillä. Paikalla oli hallinnon joukkojen tukikohta, johon iskivät ajoittain esimerkiksi Afarin vapautusrintama ja Eritrean kansan vapautusrintama. Etiopian sisällissodan jälkeen kaupungin yhteydessä on edelleen ollut Etiopian ilmavoimien tukikohta. ==Väestö== Dubtin asukasluku oli Etiopian vuoden 2007 väestönlaskennan mukaan 14 715\. Laajemman weredan eli piirikunnan asukasluku oli 32 940. ==Lähteet== Luokka:Etiopian kaupungit Luokka:Afar
Dove-palkinto

GMA Dove-palkinto (, ) on kristillisen musiikin ja gospel-musiikin vuosittain jaettava palkinto, joka myönnettiin ensimmäisen kerran vuonna 1969. Palkinnon myöntää Gospel Music Association. Palkinnot jaetaan vuosittain gaalassa. Nimetyt kappaleet edustavat erilaisia musiikkityylejä, kuten esimerkiksi urbaania, gospelia, ylistysmusiikkia, latinalaista, poppia, rockia tai hip- hopia. == Historia == === Gospel Music Association === Gospel Music Association on perustettu vuonna 1964. Järjestön toimii katto-organisaationa kristillisen ja gospel-musiikkiteollisuuden artistien ja ammattilaisten parissa. Järjestön piiriin kuuluvat Dove-palkinnon lisäksi GMA-säätiö sekä GMA Gospel Music Hall Of Fame. === Palkinnon historia === Dove-palkinto jaettiin ensimmäisen kerran pienessä kokoontumisessa Memphisin Peabody-hotellissa, eteläisen gospelin kappaleelle vuonna 1969. Vuosien aikana Dove Awards on kasvanut arvostetuksi tapahtumaksi. Ensimmäisen Dove-palkinnon luonnoksen laskevista kyyhkysistä on suunnitellut Bob McConnell. Samaa mallia kyyhkypatsaasta käytetään palkintona yhä edelleen. == Palkinto == Dove- palkinto on noin 25 senttimetriä korkea ja painaa noin 1,35 kilogrammaa. Palkinnon on suunnitellut Benson Recordsin Bob McConnell. Ensimmäinen Dove- palkinto myönnettiin Dwayne Friendille parhaan gospel-soittajan kategoriassa vuonna 1969. Kuuden kuukauden aikana palkintoja valmistetaan 150 kappaletta. === Kategoriat === ==== Yleiset ==== * Vuoden laulun Dove-palkinto * Vuoden lauluntekijän Dove-palkinto * Vuoden laulajan Dove-palkinto * Vuoden yhtyeen Dove-palkinto * Vuoden artistin Dove-palkinto * Vuoden uuden artistin Dove- palkinto * Vuoden tuottajan Dove-palkinto == Lähteet == Luokka:Kristillinen kulttuuri Luokka:Musiikkitapahtumat Yhdysvalloissa Luokka:Kristillisen musiikin palkinnot Luokka:Gospel
Vesa Vainio (pesäpalloilija)

Vesa Vainio (s. 10. maaliskuuta 1964 Alajärvi) on suomalainen pesäpalloilija. https://www.pesis.fi/wp-content/uploads/2021/02/Vainio-Vesa.xlsx Vainio edusti pääsarjaurallaan kasvattajaseuraansa Alajärven Ankkureita, Hyvinkään Tahkoa, Vaasan Mailaa, Siilinjärven Pesistä ja Loimaan Palloilijoita. Alajärven Ankkureissa pelatessaan Vainio saavutti kaksi SM-kultaa kaudella 1988 ja kaudella 1989 sekä kaksi SM-pronssia kaudella 1984 ja kaudella 1992.https://www.pesis.fi/pesis-info/historia/mitalistit/ Vainio pelasi urallaan kolme Itä-Länsi-ottelua vuosina 1989, 1990 ja 1992. Hän pelasi ulkokentällä ykkösvahtina. http://www.mrasilainen.com/scripts/W_IL_aakkos.php Vainio pelasi urallaan Pesäpallon SM-sarjassa ja Superpesiksessä yhteensä 368 runkosarjaottelua. Näissä hän löi 22 kunnaria ja 296 tavallista juoksua, toi 218 juoksua ja keräsi 1483 kärkilyöntiä. Vainio pelasi urallaan 63 ylemmän loppusarjan ottelua. Näissä hän löi 34 tavallista juoksua, toi 26 juoksua ja keräsi 216 kärkilyöntiä. Vainio pelasi urallaan kuusi alemman loppusarjan ottelua. Näissä hän löi neljä tavallista juoksua, toi neljä juoksua ja keräsi 20 kärkilyöntiä. == Lähteet == Luokka:Suomalaiset pesäpalloilijat Luokka:Vuonna 1964 syntyneet Luokka:Elävät henkilöt
Sanestebaninpeurahiiru

Sanestebaninpeurahiiru (Peromyscus stephani) on Meksikossa elävä äärimmäisen uhanalainen jyrsijä. Sanestebaninpeurahiirulla on lyhyt häntä ja isot takajalat. Selkäpuoli ja häntä ovat harmahtavan kellanruskeat, vatsapuoli valkoinen. Painoa on 16–25 grammaa. Sanestebaninpeurahiirua on tavattu vain Kalifornianlahdella sijaitsevalla noin 42 neliökilometrin kokoisella San Estebanin saarella. Saarella leviävät kissat ja rotat ovat vaikuttaneet sen uhanalaisuuteen. == Lähteet == Luokka:Myyrät
Santacatalinanpeurahiiru

Santacatalinanpeurahiiru (Peromyscus slevini) on Meksikossa elävä äärimmäisen uhanalainen jyrsijä. Santacatalinanpeurahiiru on keskikokoinen peurahiiru. Se poikkeaa muista saman suvun lajeista väriltään, joka on punaruskean sävyinen. Takajalat ovat vaalean kanelinruskeat, etujalat kermanvaaleat. Santacatalinanpeurahiirua on tavattu Kalifornianlahdella sijaitsevalla Santa Catalinan saarella, sekä Baja Californian osavaltiossa Meksikossa. Se joutuu kilpailemaan elintilasta kahden samansukuisen lajin, kaktuspeurahiirun (Peromysucs eremicus) ja aiemmin sen alalajina pidetyn Peromyscus fraterculusin kanssa. == Lähteet == Luokka:Myyrät
Natalia Bukowiecka

juoksi vain alkuerissä Natalia Bukowiecka (o.s. Kaczmarek, s. 17. tammikuuta 1998) on puolalainen pikajuoksija ja olympiavoittaja. Bukowiecka on 400 metrin juoksun Euroopan-mestari ja MM-mitalisti ja saavuttanut lisäksi useita arvokisamitaleja 4 × 400 metrin viestissä. Bukowiecka juoksi vuonna 2018 alkuerissä Puolan 4 × 400 metrin joukkueissa, jotka saavuttivat toisilla kokoonpanoilla loppukilpailuissa kultaa Berliinin EM-kilpailuissa ja hopeaa Birminghamin MM-hallikilpailuissa. Hän voitti alle 23-vuotiaiden EM- kilpailuissa 2019 Euroopan-mestaruuden 400 metrillä ajalla 52,34 ja 4 × 400 metrin viestissä. Vuonna 2021 hän saavutti pitkässä viestissä pronssia Toruńin sisäratojen EM-kilpailuissa ja hopeaa IAAF World Relays -kilpailuissa. Bukowiecka voitti olympiakultaa vuonna 2021 järjestetyissä Tokion olympialaisissa 4 × 400 metrin sekajoukkuekilpailussa, jossa hän juoksi loppukilpailussa Puolan joukkueessa. Hän saavutti myös hopeaa samoissa olympialaisissa naisten 4 × 400 metrin viestissä. 400 metrin kilpailussa hän jäi välieriin ajalla 50,79. Belgradin MM-hallikilpailuissa 2022 hän sai 4 × 400 metrin viestissä pronssia ja karsiutui 400 metrin välierissä. Eugenen MM- kilpailuissa 2022 hän karsiutui 400 metrin välierissä. Münchenin EM- kilpailuissa 2022 hän saavutti 400 metrillä hopeaa ajalla 49,94 ja kuului Puolan hopeajoukkueeseen pitkässä viestissä. Budapestin MM-kilpailuissa 2023 hän saavutti 400 metrillä hopeaa ajalla 49,57. Bukowiecka saavutti IAAF World Relays -kilpailuissa 2024 hopeaa 4 × 400 metrin viestissä. Saman vuoden Rooman EM-kilpailuissa hän voitti kultaa 400 metrillä Puolan ennätysajalla 48,98. Saman vuoden Pariisin olympialaisissa hän saavutti 400 metrillä pronssia ajalla 48,98. Bukowiecka juoksi 400 metrin ennätyksensä 48,90 Lontoossa heinäkuussa 2024 ja 200 metrin ennätyksensä 22,70 Poznańissa 23. kesäkuuta 2024. Hän on voittanut Timanttiliigan 400 metrin kilpailun Firenzessä, Chorzówissa ja Monacossa 2023. Puolan-mestaruuden hän on voittanut ulkoradoilla 200 metrin juoksussa 2023 sekä 400 metrillä 2021, 2022, 2023 ja 2024 sekä sisäradoilla 400 metrillä 2023. Bukowiecka avioitui kuulantyöntäjä Konrad Bukowieckin kanssa syyskuussa 2024. ==Lähteet ja huomautukset== Luokka:Puolalaiset pikajuoksijat Luokka:Puolalaiset olympiavoittajat Luokka:Vuonna 1998 syntyneet Luokka:Elävät henkilöt
Amba Aradamin taistelu

Amba Aradamin taistelu oli toisen Italian–Etiopian sodan aikainen taistelu Amba Aradamin vuoren alueella Etiopiassa 10. – 19. helmikuuta 1936. Taistelu päättyi italialaisten voittoon ja etiopialaisten huomattaviin tappioihin. ==Tausta== Amba Aradam on tasahuippuinen vuori strategisesti tärkeällä paikalla Mekelen kaupungin koillispuolella pohjoisella Etiopian ylängöllä. Etiopian sotaministeri ras Mulugeta Yeggazu oli keskittänyt noin 35 000–40 000 sotilasta Amba Aradamiin. Etiopialaisilla oli sotilaiden lisäksi 400 konekivääriä, 10 tykkiä ja muutamia ilmatorjuntatykkejä. Amba Aradamiin hyökkääviä italialaisia komensi Pietro Badoglio. Hyökkäykseen osallistui viisi divisioonaa; kolme italialaisesta 1. armeijakunnasta ja kaksi 3. armeijakunnasta. Italialaisilla oli lisäksi kaksi divisioonaa reservissä. Hyökkäystä edelsi ilmavoimien ja tykistön tulivalmistelut alkaen 4. helmikuuta. Lentokoneita oli noin 170 ja tykkejä 280. Italian ilmavoimat myös valokuvasivat etiopialaisten puolustuslinjat tarkasti, jolloin havaittiin etiopialaisten asemien olevan murrettavissa heidän selustastaan etelässä. ==Taistelu== Italialaisten hyökkäys alkoi 10. helmikuuta 1936. Hyökkäys toteutettiin pihtiliikkeenä. Italialaiset etenivät Calaminon tasangon yli Gabatjoen vasemmalle rannalle. Mulugeta tajusi italialaisten liikkeen vasta 12. helmikuuta. Etiopialaiset ryhtyivät hyökkäykseen italialaisten mustapaitojen divisioonaa vastaan, mutta kaksi muuta divisioonaa jatkoivat pihtiliikettä. Dessiessä komentopaikkaansa pitänyt keisari Haile Selassie määräsi ras Kassan tekemään vastahyökkäyksen näitä divisioonia vastaan, mutta jostain syystä viesti ei saapunut ajoissa perille. Amba Aradam oli saarrettu aamuun 15. helmikuuta mennessä. Etiopialaiset tekivät turhaan useita hyökkäyksiä alas vuoren länsirinnettä. Taistelu oli käytännössä ohi saman päivän iltaan mennessä, mutta virallisesti vasta 19. helmikuuta. Osa etiopialaisista oli päässyt pakenemaan aukosta italian 1. ja 3. armeijakunnan välistä. Ras Mulugeta oli paennut 16. helmikuuta. Poliittisista syistä italialaiset mustapaidat saivat kunnian nostaa Italian lipun Amba Aradamin huipulle. ==Seuraukset== Italialaiset jahtasivat pakenevia etiopialaisia 17.–19. helmikuuta. Italian ilmavoimat tekivät iskuja pudottaen 396 tonnia pommeja ja käyttäen 30 000 konekiväärin panosta. Ras Mulugeta sai surmansa oromo-shiftojen iskussa 27. helmikuuta. Etiopialaisten tappiot olivat noin 6 000 kaatunutta ja lähes 12 000 haavoittunutta. Italialaisten tappiot olivat yhteensä 36 upseeria, 621 italialaista sotilasta ja 145 askaria. ==Lähteet== Luokka:Etiopian sotahistoria Luokka:Italian taistelut Luokka:1936
Albréda

Albréda oli ranskalainen kauppa-asema Gambiajoella vuosina 1681–1857. Ranskalainen Senegalin kauppakomppania perusti Albrédan kauppa-aseman vuonna 1681. Se sijaitsi Gambiajoen pohjoisrannalla brittien James Islandia vastapäätä. Pieni linnoitettu kauppa-asema hävitettiin useita kertoja ranskalaisten ja brittien välisissä sodissa. Sen kautta vietiin orjien lisäksi myös paljon elintarvikkeita Goréen saarelle. Britteihin verrattuna Albrédan kaupankäynti oli kuitenkin vähäistä. Ranskalaiset luopuivat omistuksestaan vuonna 1857 vastineeksi oikeuksista Portendickin satamaan nykyisessä Mauritaniassa. Nykyään Albreda on pieni jokisatama Upper Niumin piirikunnassa. Vuonna 2013 kylässä oli 1 400 asukasta. Siellä on pieni museo, joka esittelee lähinnä orjakaupan historiaa. ==Lähteet== Luokka:Gambian historia Luokka:Ranskan entiset siirtomaat
Vuoden laulun Dove-palkinto

Vuoden laulun Dove-palkinto on parhaalle kappaleelle jaettava Dove-palkinto. Palkinto on jaettu joka vuosi vuodesta 1969 lähtien. == Voittajat == Vuosi Teos Lauluntekijät Ehdokkaat 1969 "Jesus Is Coming Soon" R. E. Winsett 1970 "The Night Before Easter" Don Sumner & Dwayne Friend 1971 Palkintoja ei jaettu 1972 "The Lighthouse" Ron Hinson 1973 "Why Me?" Kris Kristofferson 1974 "Because He Lives" Bill Gaither 1975 "One Day at a Time" Marijohn Wilkin & Kris Kristofferson 1976 "Statue of Liberty" Neil Enloe 1977 "Learning to Lean" John Stallings 1978 "Rise Again" Dallas Holm 1979 1980 "He's Alive" Don Francisco 1981 "Praise the Lord" Brown Bannister & Mike Hudson 1982 "We Shall Behold Him" Dottie Rambo 1983 "El Shaddai" Michael Card & John Thompson 1984 "More Than Wonderful" Lanny Wolfe 1985 "Upon This Rock" Gloria Gaither & Dony McGuire 1986 "Via Dolorosa" Billy Sprague & Niles Borop 1987 "How Excellent is Thy name" Dick Tunney, Melodie Tunney & Paul Smith 1988 "In the Name of the Lord" Phil McHugh, Gloria Gaither & Sandi Patti Helvering 1989 "Friend of a Wounded Heart" Wayne Watson & Claire Cloninger 1990 "Thank You" Ray Boltz 1991 "Another Time, Another Place" Gary Driskell 1992 "Place in This World Amy Grant, Michael W. Smith & Wayne Kirkpatrick 1993 "The Great Adventure" Steven Curtis Chapman & Geoff Moore 1994 "In Christ Alone" Shawn Craig & Don Koch 1995 "God is in Control" Twila Paris 1996 "Jesus Freak" Mark Heimermann & Toby McKeehan 1997 "Butterfly Kisses" Bob Carlisle & Randy Thomas 1998 "On My Knees" David Mullen, Nicole Coleman-Mullen & Michael Ochs 1999 "My Deliverer" Rich Mullins & Mitch McVicker 2000 "This Is Your Time" Michael W. Smith & Wes King 2001 "Redeemer" Nicole C. Mullen 2002 "I Can Only Imagine" Bart Millard 2003 "Holy" Nichole Nordeman & Mark Hammond 2004 "Word of God speak" Pete Kipley & Bart Millard 2005 "Who Am I" Mark Hall 2006 "How Great Is Our God" Chris Tomlin, Jesse Reeves & Ed Cash 2007 "My Savior My God" Aaron Shust & Dorothy Greenwell 2008 "East to West" Mark Hall & Bernie Herms 2009 "Give Me Your Eyes" Brandon Heath & Jason Ingram 2010 "By Your Side" Mike Donehey, Jason Ingram & Phillip LaRue 2011 "Sometimes I Cry" Gerald Crabb 2012 "Blessings" Laura Story 2013 "10,000 Reasons (Bless the Lord)" Matt Redman & Jonas Myrin 2014 "Oceans (Where Feet May Fail)" Matt Crocker, Joel Houston & Salomon Ligthelm 2015 "How Can It Be" Paul Maybury, Jason Ingram & Jeff Johnson 2016 "Good Good Father" Pat Barrett & Tony Brown 2017 "What a Beautiful Name" Ben Fielding & Brooke Ligertwood 2018 "Reckless Love" Cory Asbury, Caleb Culver & Ran Jackson 2019 "You Say" Jason Ingram, Paul Mabury & Lauren Daigle 2020 "Way Maker" Sinach 2021 "The Blessing" Chris Brown, Cody Carnes, Kari Jobe & Steven Furtick 2022 "Believe For It" Dwan Hill, Kyle Lee, CeCe Winans & Mitch Wong 2023 "Goodness of God" Ben Fielding, Ed Cash, Jason Ingram, Jenn Johnson & Brian Johnson 2024 "Holy Forever" Chris Tomlin, Brian Johnson, Jenn Johnson, Jason Ingram, Phil Wickham == Lähteet == Luokka:Musiikkikappaleet GMA Kyyhkyspalkinto
Vuoden lauluntekijän Dove-palkinto

Vuoden lauluntekijän Dove-palkinto on parhaalle laulunkirjoittajalle jaettava Dove-palkinto. Palkinto on jaettu joka vuosi vuodesta 1969 lähtien. == Voittajat == Vuosi Voittaja Ehdokkaat 1969 Bill Gaither 1970 Bill Gaither 1971 Palkintoja ei jaettu 1972 Bill Gaither 1973 Bill Gaither 1974 Bill Gaither 1975 Bill Gaither 1976 Bill Gaither 1977 Bill Gaither 1978 Dallas Holm 1979 1980 Don Francisco 1981 Gary Chapman 1982 Dottie Rambo 1983 Michael Card 1984 Lanny Wolfe 1985 Michael W. Smith 1986 Gloria Gaither 1987 Dick Tunney & Melodie Tunney 1988 Larnelle Harris 1989 Steven Curtis Chapman 1990 Steven Curtis Chapman 1991 Steven Curtis Chapman 1992 Steven Curtis Chapman 1993 Steven Curtis Chapman 1994 Steven Curtis Chapman 1995 Steven Curtis Chapman 1996 Michael W. Smith 1997 Steven Curtis Chapman 1998 Steven Curtis Chapman 1999 Rich Mullins 2000 Michael W. Smith 2001 Nicole C. Mullen 2002 Bart Millard 2003 Nichole Nordeman 2004 Mark Hall 2005 Mark Hall 2006 Christa Wells 2007 Aaron Shust 2008 Cindy Morgan 2009 Steven Curtis Chapman 2010 Jennie Lee Riddle 2011 Gerald Crabb 2012 Michael Boggs 2013 Matt Redman 2014 Chris Tomlin 2015 Matt Maher (artisti), Seth Mosley (kirjoittaja) 2016 Lauren Daigle (artisti), Jason Ingram (kirjoittaja) 2017 Bart Millard (artisti), Bernie Herms (kirjoittaja) 2018 Matthew West (artisti), Colby Wedgeworth (kirjoittaja) 2019 Bart Millard (artisti), Jason Ingram (kirjoittaja) 2020 Zach Williams (artisti), Jason Ingram (kirjoittaja) 2021 Brandon Lake (artisti), Jason Ingram (kirjoittaja) 2022 Phil Wickham (artisti), Jason Ingram (kirjoittaja) 2023 Brandon Lake (artisti), Jeff Pardo (kirjoittaja) 2024 Brandon Lake (artisti), Jason Ingram (kirjoittaja) == Lähteet == Luokka:Musiikkikappaleet GMA Kyyhkyspalkinto
Vuoden laulajan Dove-palkinto

Vuoden laulajan Dove-palkinto on parhaalle laulaja jaettava Dove-palkinto. Palkinto on jaettu joka vuosi vuodesta 1969 lähtien. == Voittajat == Vuosi Vuoden mieslaulaja Vuoden naislaulaja 1969 James Blackwood Vestal Goodman 1970 James Blackwood Ann Downing 1971 Palkintoja ei jaettu 1972 James Blackwood Sue Chenault 1973 James Blackwood Sue Chenault 1974 James Blackwood Sue Chenault Dodge 1975 James Blackwood Jeanne Johnson 1976 James Blackwood Joy McGuire 1977 James Blackwood Evie Tornquist 1978 Dallas Holm Evie Tornquist 1979 Palkintoja ei jaettu 1980 Dallas Holm Cynthia Clawson 1981 Russ Taff Cynthia Clawson 1982 Russ Taff Sandi Patty 1983 Larnelle Harris Sandi Patty 1984 Russ Taff Sandi Patty 1985 Steve Green Sandi Patty 1986 Larnelle Harris Sandi Patty 1987 Steve Green Sandi Patty 1988 Larnelle Harris Sandi Patty 1989 Wayne Watson Sandi Patty 1990 Steven Curtis Chapman Sandi Patty 1991 Steven Curtis Chapman Sandi Patty 1992 Michael English Sandi Patty 1993 Michael English Twila Paris 1994 Michael English Twila Paris 1995 Steven Curtis Chapman Twila Paris 1996 Gary Chapman Cece Winans 1997 Steven Curtis Chapman Cece Winans 1998 Steven Curtis Chapman Crystal Lewis 1999 Chris Rice Jaci Velasquez 2000 Steven Curtis Chapman Jaci Velasquez 2001 Steven Curtis Chapman Nichole Nordeman 2002 Mac Powell Nicole C. Mullen 2003 Michael W. Smith Nichole Nordeman 2004 Jeremy Camp Stacie Orrico 2005 Jeremy Camp Nicole C. Mullen 2006 Chris Tomlin Natalie Grant 2007 Chris Tomlin Natalie Grant 2008 Chris Tomlin Natalie Grant 2009 Brandon Heath Natalie Grant 2010 Brandon Heath Francesca Battistelli 2011 Chris August Francesca Battistelli 2012 Jason Crabb Natalie Grant == Lähteet == Luokka:Musiikkikappaleet GMA Kyyhkyspalkinto
Hannu-Pekka Korpi

Hannu-Pekka Korpi (s. 1982) on suomalainen ravivalmentaja ja -ohjastaja. Hannu-Pekka Korven valmentamista hevosista Suuren Suomalaisen Derbyn finaalissa ovat kilpailleet vuonna 2020 Quickatore ja 2021 Ava Di Emelin. Oman valmennustoimintaan Hannu-Pekka Korpi keskittyi helmikuussa 2021. Hän valmentaa hevosia isänsä, menestyneen ravivalmentajan ja -ohjastajan Pekka Korven tallialueella vuokralla. Aiemmin Hannu-Pekka Korpi työskenteli Pekka Korven yrityksessä, jolloin hänellä oli muutamia omia valmennettavia. Myös Hannu-Pekka Korven veli Janne Korpi työskentelee ravialalla. == Lähteet == == Aiheesta muualla == Luokka:Suomalaiset raviohjastajat Luokka:Suomalaiset ravivalmentajat Luokka:Vuonna 1982 syntyneet Luokka:Elävät henkilöt
Koivulahti (kylä)

Koivulahti (), myös Koivulahden kirkonkylä (), on kylä sekä taajama Mustasaaressa Pohjanmaan maakunnassa. Kylä oli ennen 1. tammikuuta 1973 tapahtunutta kuntaliitosta Koivulahden kunnan keskus. Koivulahti liittyi Mustasaareen yhdessä Björköbyn, Raippaluodon ja Sulvan kuntien kanssa. Koivulahden kylä sijaitsee valtatie 8:n varrella. Kylästä valtatietä pitkin lounaaseen pääsee Vaasan keskustaan, jonne on vähän alle 14 kilometriä matkaa. Lähistön kyliä ovat Västerhankmo pohjoisessa, Koskö luoteessa ja Kuni idässä. Kylä muodostaa oman taajamansa. Vuoden 2019 taajamarajauksessa Koivulahden taajamassa asui 1 763 ihmistä. Se on Mustasaaren taajamista asukasmäärältään toiseksi suurin heti Vaasan keskustaajaman jälkeen. Vuoden 1970 taajamarajauksessa Koivulahden kirkonkylässä oli 308 asukasta. ==Palvelut== Koivulahdessa on kaksi päivittäistavarakauppaa, K-Market ja Sale. Kylän lapset saavat ruotsinkielistä perusopetusta Koivulahden koulukeskuksessa (Kvevlax lärcenter), jonka yhteydessä toimii myös esikoulu. Koulukeskuksen läheisyydessä on kirjasto. Kylässä on Koivulahden Säästöpankin toimipiste. Vuonna 2011 kylään perustettu Aroma Bageri & Konditori voitti Suomen paras leipomo -televisiosarjan ensimmäisen tuotantokauden. Sittemmin Aroma on avannut kaksi toimipistettä Vaasaan, yhden keskustaan ja toisen Kivihakaan. ==Kuvia Koivulahdesta== Tiedosto:Koivulahti Church 20190603.jpg | Koivulahden kirkko. ==Lähteet== Luokka:Koivulahden kylät Luokka:Mustasaaren taajamat Luokka:Suomen entiset kuntakeskukset
Saaripeurahiiru

Saaripeurahiiru (Peromyscus interparietalis) on Meksikossa elävä äärimmäisen uhanalainen jyrsijä. Saaripeurahiiru on jaetaan joskus kolmeen alalajiin, toiset tutkijat taas pitävät sitä kaktuspeurahiirun (Peromysucs eremicus) alalajina. Saaripeurahiiru on keskikokoinen peurahiiru. Selän karva on kellanruskeaa, karvojen kärjet ovat mustanruskeat, joten yleiskuva on harmahtavan läikikäs. Vatsapuoli on kellanvaalea. Häntä on pidempi kuin pää ja vartalo yhteensä. Häntä on yleensä päältä punaruskea, alta vaalea. Saaripeurahiirua tavataan kolmella Kalifornianlahden pohjoisosan saarella: Salsipuedes, Las Animas ja San Lorenzo. == Lähteet == Luokka:Myyrät
Vuoden yhtyeen Dove-palkinto

Vuoden yhtyeen Dove-palkinto on parhaalle yhtyeelle jaettava Dove-palkinto. Palkinto on jaettu joka vuosi vuodesta 1969 lähtien. == Voittajat == === Vuoden miesyhtye ja vuoden sekayhtye === Vuosi Vuoden miesyhtye Vuoden sekayhtye 1969 The Imperials The Speer Family 1970 Oak Ridge Boys The Speer Family 1971 Palkintoja ei jaettu 1972 Oak Ridge Boys The Speer Family 1973 Blackwood Brothers The Speer Family 1974 Blackwood Brothers The Speer Family 1975 The Imperials The Speer Family 1976 The Imperials The Speer Family 1977 Cathedral Quartet The Speer Family 1978 The Imperials Dallas Holm and Praise 1979 Palkintoja ei jaettu 1980 The Imperials Bill Gaither Trio === Vuoden yhtye === Vuosi Vuoden yhtye 1981 The Imperials 1982 The Imperials 1983 The Imperials 1984 Ei palkittu 1985 Ei palkittu 1986 Ei palkittu 1987 First Call 1988 First Call 1989 Take 6 1990 Bebe & Cece Winans 1991 Petra 1992 Bebe & Cece Winans 1993 4Him 1994 4Him 1995 4Him 1996 Point of Grace 1997 Jars of Clay 1998 Jars of Clay 1999 Point of Grace 2000 Sixpence None the Richer 2001 Third Day 2002 Third Day 2003 Third Day 2004 MercyMe 2005 Casting Crowns 2006 Casting Crowns 2007 Casting Crowns 2008 Casting Crowns 2009 Casting Crowns 2010 Needtobreathe 2011 Needtobreathe 2012 Needtobreathe == Lähteet == Luokka:Musiikkikappaleet GMA Kyyhkyspalkinto
Ingrid Almqvist

Ingrid Margareta Almqvist (10. lokakuuta 1927 Göteborg – 9. marraskuuta 2017 Göteborg) oli ruotsalainen keihäänheittäjä ja käsipalloilija. Almqvist kilpaili urallaan kolmissa kesäolympialaisissa: Lontoossa 1948 hän sijoittui kymmenenneksi, Melbournessa 1956 viidenneksi ja Roomassa 1960 14:nneksi karsiutuen ensimmäisenä loppukilpailusta. Hän osallistui myös vuosien 1950, 1954 ja 1958 EM-kilpailuihin. Almqvistin ennätys oli vuonna 1964 heitetty 52,32 metriä. Hän voitti yhteensä 15 Ruotsin mestaruutta (1947, 1949–1952, 1954–1958 ja 1960–1964) ja heitti 16 kertaa Ruotsin ennätyksen. Käsipallossa Almqvist pelasi 1950-luvulla Ruotsin maajoukkueessa 11 ottelua, ja hän oli myös kansallisen tason miekkailijahttp://www.storagrabbar.se/grabbar_4.html. Almqvist kuoli Göteborgissa 90-vuotiaana 9. marraskuuta 2017https://www.friidrottaren.com/ingrid-pyret-almqvist-in- memoriam/.http://trackfield.brinkster.net/Profile.asp?ID=42&Gender;=WOlympediaRuotsin olympiakomitea == Lähteet == * * Profiili Ruotsin olympiakomitea === Viitteet === == Aiheesta muualla == * Luokka:Ruotsalaiset keihäänheittäjät Luokka:Ruotsalaiset käsipalloilijat Luokka:Vuonna 1927 syntyneet Luokka:Vuonna 2017 kuolleet
Adama

Adama (entinen Nazret, joskus myös Hadama) on kaupunki Etiopian Oromian osavaltiossa. Sen asukasluku oli vuoden 2007 väestönlaskennan mukaan 220 212\. ==Maantiede== Adama sijaitsee Etiopian Oromian osavaltiossa noin 100 kilometriä maan pääkaupunki Addis Abebasta kaakkoon. Alue on ylätasankoa noin 1 622 metrin korkeudella. Alue erottaa Ison hautavajoaman Etiopian ylängöstä. ==Historia== Adama ei ole erityisen tunnettu historiastaan. Italialaiset alkoivat viljellä alueella puuvillaa miehityskaudellaan 1930-luvun lopulla. Italialaiset voitettiin toisen maailmansodan aikana ja Etiopian vapautuksen jälkeen Adamaan perustettiin postitoimisto vuonna 1943. Sodan jälkeen paikkakunta sai myös uuden nimen Nazret Nasaretin mukaan. Nimenvaihdos oli osa laajempaa kampanjaa kristillistää vanhempia oromonimiä. 1950-luvulla kaupunkia ympäröivä alue oli Etiopian huomattavinta puuvillan kasvatusaluetta. Itse kaupunkiin perustettiin 1950- ja 1960-luvuilla useita tehtaita, sairaala ja kouluja. Tehtaita kansallistettiin Etiopian Derg-sotilashallinnon aikana. Vuonna 1994 silloinen Nazret oli kasvanut Etiopian toiseksi suurimmaksi maakuntakaupungiksi. Kaupungista tehtiin Oromian osavaltion pääkaupunki vuonna 2000. Samalla sille palautettiin sen vanha oromonkielinen nimi Adama. Vuonna 2005 Oromian pääkaupunki päätettiin kuitenkin siirtää Addis Abebaan. ==Talous ja liikenne== Adama sijaitsee tärkeällä rautatie- ja maantieliikenteen solmukohdalla. Kaupunki on yksi Addis Abeba – Djibouti -radan asemista ja sen kautta kulkee tärkein tie Addis Abebasta Dire Dawaan. Adama on yksi Etiopian tärkeimmistä nautakarjan kokoamispaikoista. Kaupungin lähellä sijaitsee suuri sokeritehdas. Kaupunkiin suuntautuu matkailua etenkin Etiopian pääkaupunki Addis Abebasta. Kaupungissa onkin useita hotelleja ja myös lähellä sijaitsevan Soderen kuumat lähteet ovat suosittu matkailukohde. ==Väestö== thumb|Katukuvaa. Adaman asukasluku oli Etiopian vuoden 2007 väestönlaskennan mukaan 220 212. Vuonna 2001 asukasluku oli noin 157 200, vuonna 1994 127 842, vuonna 1987 82 725, vuonna 1975 59 176 ja vuonna 1967 27 812. Suurin osa Adaman asukkaista kuuluu Etiopian ortodoksiseen kirkkoon. ==Lähteet== Luokka:Etiopian kaupungit
The Imperials

The Imperials on vuonna 1964 perustettu kristillinen pop- ja country-yhtye. Imperials on julkaissut yli neljäkymmentä levyä ja saanut useita Grammy- palkintoja. Imperials on esiintynyt yli 20 maassa. Imperials toimi Elvis Presleyn taustayhtyeenä toukokuusta 1966 kesäkuuhun 1971. Elviksen kanssaa yhtye äänitti kaksi Grammyn saanutta gospel-äänitettä: How Great Thou Art ja He Touched Me. Yhtye esiintyy myös Elviksen elämästä kertovassa dokumenttielokuvassa. The Imperials on vieraillut Suomessa mm. Finlandia- talossa vuosina 1974 ja 1975. Jälkimmäinen konsertti esitettiin TV1:n Iltatähti-ohjelmassa. Vuonna 2012 Imperials esiintyi Keuruulla ja Helsingissä. == Palkinnot ja huomionsoitukset == * GMA Gospel Music-kunniagallerian jäsen (1998) === Dove-palkinto === Vuosi Palkinto Tulos 1969 Vuoden miesyhtye align="center" Palkittu 1975 Vuoden miesyhtye align="center" Palkittu 1976 Vuoden miesyhtye align="center" Palkittu 1980 Vuoden miesyhtye align="center" Palkittu 1981 Vuoden yhtye align="center" Palkittu 1982 Vuoden yhtye align="center" Palkittu 1983 Vuoden yhtye align="center" Palkittu == Lähteet == Luokka:Kristilliset yhtyeet Luokka:Grammy-palkinnon saajat
Evert Nyberg

John Evert Nyberg (28. helmikuuta 1925 Göteborg – 17. elokuuta 2000 Göteborg) oli ruotsalainen kestävyysjuoksija. Nyberg voitti 10 000 metrillä EM-pronssia Oslossa 1946. Hän kilpaili urallaan kolmissa kesäolympialaisissa: Lontoossa 1948 hän keskeytti 5 000 metrin loppukilpailussa, ja maratonilla hän sijoittui Melbournessa 1956 kahdeksanneksi sekä Roomassa 1960 58:nneksi. Ruotsin mestaruuksia Nyberg voitti useitahttp://www.storagrabbar.se/grabbar_4.html.http://trackfield.brinkster.net/Profile.asp?ID=4894&Gender;=MOlympediaRuotsin olympiakomitea == Lähteet == * * Profiili Ruotsin olympiakomitea === Viitteet === == Aiheesta muualla == * Luokka:Ruotsalaiset kestävyysjuoksijat Luokka:Vuonna 1925 syntyneet Luokka:Vuonna 2000 kuolleet
Severi Tikkakoski

Severi Tikkakoski (s. 2000) on suomalainen pesäpalloilija. Tikkakoski edustaa Superpesiksessä pelaavaa Manse PP:tä. Hänellä on sopimus Manse PP:n kanssa kauden 2024 loppuun saakka. Tikkakosken kasvattajaseura on Veteli Pesis. Hän pelaa sisäpelissä etenijänä tai vaihtajana ja ulkopelissä etukentällä.https://www.mansepp.fi/miesten-pelaajakortti/?pelaaja=severi- tikkakoski Tikkakoski valittiin ensimmäiseen Itä-Länsi-otteluunsa vuonna 2024, https://www.superpesis.fi/ajankohtaista/miesten-arvo-otteluun- ensikertalainen-ja-19-ita-lannen-konkari Tikkakoski on pelannut urallaan kolme Superpesiksen runkosarjaottelua. Näissä hän on lyönyt yhden tavallisen juoksun, tuonut kaksi juoksua ja kerännyt viisi kärkilyöntiä. Lisäksi Tikkakoski on pelannut urallaan 30 Ykköspesiksen runkosarjaottelua Kannuksen Uran joukkueessa. http://www.pesiksenmaailma.fi/index.php/pelaajakortit?pelaajaid=8878&view;=pelaajakortti Tilastot päivitetty 4. syyskuuta 2021. == Lähteet == Luokka:Suomalaiset pesäpalloilijat Luokka:Vuonna 2000 syntyneet Luokka:Elävät henkilöt
Thomas Nilsson

Thomas Hilt Nilsson (9. huhtikuuta 1926 Ljungby – 18. marraskuuta 2014 Kalmar) oli ruotsalainen kestävyysjuoksija. Vuonna 1956 Nilsson voitti Košicen maratonin ja sijoittui Melbournen olympiamaratonilla yhdeksänneksi. EM- kilpailuissa Nilsson sijoittui 10 000 metrillä yhdeksänneksi vuonna 1954 ja maratonilla 12:nneksi vuonna 1958. Ruotsin-mestaruuskilpailuista hän voitti muun muassa 10 000 metrillä kultaa vuonna 1953 ja maratonilla kultaa vuonna 1956.OlympediaRuotsin olympiakomitea == Lähteet == * * Profiili Ruotsin olympiakomitea === Viitteet === == Aiheesta muualla == * Luokka:Ruotsalaiset kestävyysjuoksijat Luokka:Vuonna 1926 syntyneet Luokka:Vuonna 2014 kuolleet
Kapinnyppyheinä

Kapinnyppyheinä (Ehrharta calycina) on eteläafrikkalainen heinälaji. Se on monivuotinen ja mätästävä, kasvaa yleensä 30–75 senttimetrin, mutta jopa 180 cm korkuiseksi. Lehdet ovat punasävyisiä, 7–20 cm pitkiä ja 2–7 millimetriä leveitä. Kukinto on 10–15 cm pitkä röyhy. Tähkylät ovat 5–8 mm pitkiä, varrettomia tai lyhyen varren päässä. Tähkylässä on yksi fertiili ja kaksi steriiliä kukkaa.Kapinnyppyheinä Ehrharta calycina. Vieraslajit.fi Viitattu 4.9.2021. Laji kasvaa alun perin Etelä-Afrikassa ja Namibiassa. Sitä on viety muualle rehukasviksi ja eroosion torjuntaan, jolloin se on osoittautunut liian leviämiskykyiseksi ja kestäväksi. Levinneenä vieraslajina kapinnyppyheinää esiintyy mm. Yhdysvalloissa, Intiassa, Australiassa, Espanjassa ja Portugalissa. Heinä kuuluu nykyään Euroopan unionin haitalliseksi säädettyjen vieraslajien luetteloon. == Lähteet == == Aiheesta muualla == * Suomen Lajitietokeskus: Kapinnyppyheinä (Ehrharta calycina) Luokka:Heinäkasvit
Arnold Vaide

Arnold Vaide (vuoteen 1940 Weidebach) (17. huhtikuuta 1926 Salla, Viro – 5. kesäkuuta 2011 Halmstad) oli virolaissyntyinen, Ruotsia edustanut kestävyysjuoksija. Vaide pakeni Ruotsiin Neuvostoliiton miehittäessä Viron vuonna 1944. Hän edusti Ruotsia kesäolympialaisten maratonilla kahdesti: Melbournessa 1956 hän sijoittui 11:nneksi ja Roomassa 1960 21:nneksi. Lisäksi hän edusti vuoden 1958 Tukholman EM-kisoissa Ruotsia sijoittuen maratonilla 7:ksi. Vuosina 1958 ja 1960 hän oli myös Ruotsin maratonmestari. Hän oli ensimmäinen virolainen, joka alitti maratonilla 1920-luvun olympiamitalisti Jüri Lossmannin huippuajan.https://www.esbl.ee/biograafia/Arnold_VaideOlympediaRuotsin olympiakomitea Vaide oli myös aktiiuvi híihtäjä ja osallistui mm. Vaasahiihtoon vuodesta 1949 19 kertaa. Parhaaksi sijoitukseksi tuli vuoden 1956 27. sija. Arnold Vaide työskenteli 36 vuotta Halmstadissa liikuntatilojen työnjohtajana ja urheilukeskuksen johtajana. Hän työskenteli myös jalkapallovalmentajana. == Lähteet == * * Profiili Ruotsin olympiakomitea === Viitteet === == Aiheesta muualla == * Luokka:Ruotsalaiset kestävyysjuoksijat Luokka:Ruotsin virolaiset Luokka:Vuonna 1926 syntyneet Luokka:Vuonna 2011 kuolleet
Tuomaanpuisto

Tuomaanpuisto () on puisto Turun I kaupunginosassa, vanhalla Turun kasarmialueella. Se rakennettiin alun perin 1800-luvulla kasarmin upseerikerhon ja sairaalan edustalle. Turun kasarmin siirryttyä Turun yliopiston käyttöön 1970-luvulla Tuomaanpuistoa uudistettiin ja raivattiin merkittävästi. Turun kasarmin alue tunnettiin historiallisesti 1300-luvulta lähtien Piispanpeltona, sillä se oli piispan viljelysmaata. Kasarmin puistona tunnettu puisto nimettiin virallisesti Tuomaanpuistoksi vuonna 1953 Suomen piispa Tuomaan mukaan. Puistossa sijaitsevat vuonna 1966 paljastettu Rumpalit- veistos sekä vuonna 2001 pystytetty toisinto Lotta Svärd -patsaasta. Puistossa sijaitsi pitkään myös Turun suurin puu, Suomen suurimpiin lukeutunut tsaarinpoppeli, kunnes se tuhoutui myrskyssä vuonna 2016. Puun rungosta tehtiin puinen taideteos, jonka uskotaan kestävän noin 10 vuotta. Vuonna 2008 puun ympärysmitta oli 670 senttimetriä. == Lähteet == Luokka:Turun puistot Luokka:I kaupunginosa
Arabiansulkahirssi

Arabiansulkahirssi (Cenchrus setaceus) on harjasheiniin, aiemmin sulkahirsseihin kuuluva monivuotinen heinä. Se on mätästävä ja yli metrin korkuiseksi kasvava. Lehdet ovat 1–2 millimetriä leveitä, karheita. Korret ovat jäykän pystyjä tai kaartuvia, niiden päässä kasvavat enintään 30 cm pitkät tähkämäiset röyhykukinnot. Tähkylät sijaitsevat röyhyn rangalla yhden tai enintään neljän ryhminä. Niiden tyveltä kasvaa jopa 4 cm pitkiä sukasia, jotka ovat tyvestä siirottavan ripsikarvaisia. Tähkylät ovat kaksikukkaisia, niistä alempi on tavallisesti marto.Arabiansulkahirssi Cenchrus setaceus. Vieraslajit.fi Viitattu 4.9.2021. Arabiansulkahirssin alkuperäinen esiintymisalue sijaitsee Afrikan pohjois- ja itäosasta Arabiaan. Sitä esiintyy vieraslajina eri puolilla maailmaa. Euroopassa sitä esiintyy läntisellä Välimerellä ja Kanariansaarilla. Heinä kuuluu nykyään Euroopan unionin haitalliseksi säädettyjen vieraslajien luetteloon. Sitä on käytetty koristeheinänä, mutta vieraslajina sen viljely ja kauppa on täysin kielletty EU:n jäsenmaissa. == Lähteet == == Aiheesta muualla == * Suomen Lajitietokeskus: Arabiansulkahirssi (Cenchrus setaceus) Luokka:Heinäkasvit
Panike

Panike on saari ja kylä Mustasaaressa Pohjanmaan maakunnassa. Saari oli osa Raippaluodon kuntaa ennen vuonna 1973 tapahtunutta kuntaliitosta Mustasaaren kanssa. Saari kuuluu Söderuddenin saaristoon. Panikeen pääsee autolla yhdystieltä 7245 erkanevan Panikentien ansiosta joka kulkee saaren lävitse. Panike tiedetään parhaiten 12 kilometrin pituisesta Björköby–Panike vaellusreitistä. Panikesta reitti kulkee Rönnskäretin ja Slåttskäretin saarten kautta ja päättyy Björköbyn Svedjehamniin. Saarten välillä siirrytään venekuljetuksella. ==Lähteet== Luokka:Raippaluodon kylät Luokka:Merenkurkun saaret
Pirkka Aalto

Pirkka Teemu Sakari Aalto (s. 23. toukokuuta 1969 Espoo) on suomalainen kristillisdemokraattinen poliitikko, Kemijärven kaupunginvaltuutettu ja Suomen Kristillisdemokraattien varapuheenjohtaja kaudella 2021–2023. Aalto työskentelee peruskoulussa biologian ja maantieteen lehtorina ja on koulutukseltaan filosofian maisteri. Aalto on valittu vuoden lappilaiseksi opettajaksi vuonna 2011. == Näkemykset == Aalto on kertonut haluavansa nostaa luonto- ja ympäristöasiat näkyvämpään rooliin puolueessa. == Varhainen elämä ja opinnot == Aalto on viettänyt lapsuutensa ja nuoruutensa Espoon Olarissa. Alakoulussa Aalto liittyi lintutieteelliseen yhdistykseen. Aalto oli kouluaikoina mukana myös koulun luontokerhossa. Aalto on opiskellut biologiaa Oulun yliopistossa.Erävalo 2014, s. 10-15 == Ura == === Luonnonsuojelu === Aalto on toiminut luontoaiheisessa järjestötoiminnassa mm. BirdLife Suomen hallituksessa, edustajistossa sekä lintutieteellisten paikallisyhdistysten puheenjohtajistossa. Aalto on palkittu BirdLife Suomen ja Suomen luonnonsuojeluliiton hopeisilla ansiomerkeillä. Aalto on palkittu Vuoden bongari-arvonimellä. === Kuntapolitiikka === Aalto on toiminut Enontekiön ja Kemijärven kunnanvaltuustoissa sekä puheenjohtajistossa. Aalto on toiminut myös Kemijärven kaupunginhallituksessa, Itä-Lapin kuntayhtymän hallituksessa, Lapin liiton tarkastuslautakunnassa, Kemijärven kirkkovaltuustossa sekä kasvatustoimikunnassa. Suomen Kristillisdemokraateissa Aalto on toiminut puoluehallituksessa, puoluevaltuustossa ja Lapin piirin puheenjohtajana. == Lähteet == * === Viitteet === Luokka:Suomen Kristillisdemokraattien poliitikot Luokka:Kemijärven kaupunginvaltuutetut Luokka:Enontekiön kunnanvaltuutetut Luokka:Vuonna 1969 syntyneet Luokka:Elävät henkilöt
UK Health Security Agency

UK Health Security Agency (UKHSA) on huhtikuussa 2021 aloittanut, lokakuussa 2021 täysin operatiivisesti toimiva, ulkoisiin terveysuhkiin varautuva, niitä ehkäisevä ja uhkiin vastaava, erityisesti Englannin kansanterveyslaitos. UKHSA on hallinnollisesti Ison-Britannian terveys- ja sosiaaliministeriön () alainen tutkimuslaitos ja terveysviranomainen. Se toimii aktiivisesti myös Skotlannin, Walesin ja Pohjois-Irlannin kansanterveysviranomaisten kanssa. UKHSA muodostettiin koronapandemian kokemusten seurauksena yhdistämällä Englannin aiempaan kansanterveyslaitokseen (Public Health England, PHE) julkisen terveyspalvelun testaus- ja jäljitystoiminnot (NHS Test and Trace, myös mobiilisovellus) ja kansallinen neuvoa-antava bioturvallisuuskeskus (Joint Biosecurity Centre). Samassa yhteydessä Britannian terveyden ja sosiaalihuollon ministeriöön perustetaan uusi terveyden edistämiseen keskittynyt yksikkö (Office for Health Promotion), jota johtaa hallituksen neuvonantajana toimiva terveysjohtaja (Chief Medical Officer). Tarkempi kuvaus UKHSA:n organisaatiosta ja toiminnoista julkaistaan syksyllä 2021. Esimerkiksi lääketieteellisessä BMJ -julkaisussa on esitetty kriittisiä kannanottoja organisaariomuutokseen ja sen vaikutuksiin. ==Lähteet== ==Aiheesta muualla== * UK Health Security Agency (kotisivusto) (gov.uk) * Number of coronavirus (COVID-19) cases and risk in the UK (gov.uk) * PHE: Total UK cases COVID-19 Cases Update (esiintymiskartta ja tilasto terveydenhoitoalueittain) (gov.uk) * Covid: Antibody tests offered to public for first time (22.8.2021) (bbc.com) Luokka:Kansanterveyslaitokset Luokka:Yhdistyneen kuningaskunnan tutkimuslaitokset Luokka:Terveydenhuolto Yhdistyneessä kuningaskunnassa
Parabellum

Parabellum tarkoittaa seuraavia asioita: * 7,65×21 mm Parabellum, patruunatyyppi * 9×19 mm Parabellum, patruunatyyppi * Parabellum P08 eli Luger, saksalainen itselataava pistooli * 9mm Parabellum Bullet, japanilainen rockyhtye * John Wick: Chapter 3 – Parabellum, yhdysvaltalainen toimintaelokuva vuodelta 2019 * Parabellum, Yngwie Malmsteenin albumi vuodelta 2021 == Katso myös == * Si vis pacem, para bellum
I Heard Mingus

__NOTOC__ I Heard Mingus on trumpetisti Ted Cursonin vuonna 1980 julkaistu albumi. == Kappaleet == Kaikki kappaleet Ted Curson, ellei toisin mainita. === A-puoli === # # === B-puoli === # * # == Kokoonpano == *Ted Curson - trumpetti, flyygelitorvi, piccolo trumpetti, lyömäsoittimet *Mike Morgenstern - baritonisaksofoni (raidat: A2, B2) *Adam Nussbaum - rummut *Mike Richmond - basso *Ryo Kawasaki - kitara *Montego Joe - lyömäsoittimet (raidat: A2, B2) *Jim McNeely - piano *Bill Saxton - tenorisaksofoni == Arvostelut == * Allmusic: Allmusic review == Lähteet == * I Heard Mingus discogs.com -sivustolla === Viitteet === Luokka:Vuoden 1980 albumit Luokka:Ted Cursonin albumit
Jere Haapalainen

Jere Julius Haapalainen (s. 30. heinäkuuta 2004 Tampere) on suomalainen yleisurheilija. Hän edustaa Tampereen Pyrintöä ja häntä valmentaa Juha Lehto. Haapalainen saavutti Kalevan kisoissa 2021 pronssia 400 metrin aitajuoksussa ennätyksellään 52,69 s. Lahden Kalevan kisoissa 2023 hän voitti 400 m aitajuoksussa SM-kultaa ennätysajallaan 50,06, joka oli samalla alle 20-vuotiaiden Suomen ennätys. Sisäratojen SM-kilpailuissa hän on saanut hopeaa 300 metrin aitajuoksussa 2022 ennätyksellään 37,64 ja 2024 niin ikään ennätysajallaan 36,06. 400 metrin juoksussa hän sai pronssia 2023 ja viestissä kultaa 2024. Hän on voittanut nuorten sarjoissa Suomen-mestaruuksia 400 ja 800 metrin juoksuissa, 400 metrin aitajuoksussa, kymmenottelussa, viesteissä ja maastojuoksun joukkuekilpailussa. Alle 20-vuotiaiden EM-kilpailuissa 2023 Haapalainen voitti kultaa 400 metrin aitajuoksussa ennätyksellään ja nuorten Suomen ennätyksellä 50,02 ja oli mukana kahdeksanneksi sijoittuneessa 4 × 400 metrin viestijoukkueessa. == Lähteet == Luokka:Suomalaiset 400 metrin aitajuoksijat Luokka:Vuonna 2004 syntyneet Luokka:Elävät henkilöt
Kalle Olavi Pesonen

Kalle Olavi Pesonen (23. heinäkuuta 1914 Rantasalmi – 7. syyskuuta 1993 Helsinki) oli suomalainen juristi, ylijohtaja ja korkeimman hallinto-oikeuden hallitusneuvos.Biografia-sampo: Kalle Olavi Pesonen Viitattu 5.9.2021.Kuka kukin on 1978, s. 724. Viitattu 5.9.2021. Pesosen vanhemmat olivat maanviljelijä Kalle Edvard Pesonen ja Alma Johanna Romo ja puoliso vuodesta 1940 lehtori Maire Mirjam Kyllikki Laiho. Pesonen tuli ylioppilaaksi Jyväskylässä 1932, suoritti ylemmän oikeustutkinnon 1937 ja sai varatuomarin arvon 1941. Hän oli liikevaihtoverokonttorin sihteeri 1941–1946, johtaja 1949–1967 ja ylijohtaja 1967–1969 ja sitten korkeimman hallinto-oikeuden jäsen ja hallintoneuvos 1969–1977. Suomen Lakimiesliiton hallituksen jäsen Pesonen oli 1962–1966 ja puheenjohtaja 1967–1968. Suomalaisen lakimiesyhdistyksen hallituksen jäsen hän oli 1957–1968. Pesonen oli arvostettu verotuksen, erityisesti liikevaihtoveron asiantuntija. Hän vaikutti merkittävästi liikevaihtoverojärjestelmän kehittämiseen, käyttöönottoon ja vakiinnuttamiseen Suomessa. Myös korkeimmassa hallinto-oikeudessa hän keskittyi verotuksellisiin kysymyksiin. ==Lähteet== Luokka:Suomalaiset juristit Luokka:Suomalaiset virkamiehet Luokka:Vuonna 1914 syntyneet Luokka:Vuonna 1993 kuolleet
Sangam

Sangam tarkoittaa muun muassa seuraavia: * Sangam-kirjallisuus, tamilien klassinen kirjallisuus * Sangam-kausi, Etelä-Intian historian varhaisin kausi * Sangam (elokuva), intialainen elokuva vuodelta 1964
Sangam-kirjallisuus

Sangam-kirjallisuus on muinaisten tamilien klassista kirjallisuutta 1. vuosisadalta eaa. noin 200–300 luvulle jaa. Siihen sisältyy kolme antologiaa Ettuttokai, Pattuppāttu ja Tolkāppiyam-kielioppi. ==Lähteet== Luokka:Intian kirjallisuus Luokka:Sri Lanka
Yaqub Sanu

Yaqub Sanu t. Sannu (1839 Kairo, Egypti – 1912 Pariisi, Ranska) oli egyptiläinen juutalainen kirjailija. Hän oli Egyptin arabiankielisen teatterin uranuurtaja ja Egyptin satiirisen lehdistön alkuunpanija. Hän kirjoitti 32 arabiankielistä näytelmää, mutta teatteri suljettiin 1872 hänen vallanpitäjiin kohdistamansa kritiikin vuoksi. Hän asui myöhemmin maanpaossa Pariisissa. ==Lähteet== ==Aiheesta muualla== Luokka:Egyptiläiset kirjailijat Luokka:Juutalaiset kirjailijat Luokka:Arabiankieliset kirjailijat Luokka:Vuonna 1839 syntyneet Luokka:Vuonna 1912 kuolleet